Ioannes Klein

Ioannes (vulgo: Hans) Klein (natus 11 Iulii 1931 PulchromontiiLatinské názvy českých měst in Sudetia, mortuus 26 Novembris 1996 Bonnae)vir publicus Germaniae et sodalis Christianae Socialis Unionis in Bavaria erat. 

Iuventus et munus
Anno 1945 Klein patriam relinquere coactus est et Heidenheim in oppidum in Virtembergiam venit. Ibi scholam finivit atque typothetae et deinde diurnarii tirocinia fecit. Anno 1950 annuam pensionem universitatis Leicestriae accepit atque oeconomiae et historiae studebat; ab anno 1953 diurnarius diversis actis diurnis laboravit. Anno 1958 legatus factus est et in legationibus Theodiscis in Iordania, Syria, Irakia, Indonesia curator diurnariis laboravit. Ab anno 1965 adlatus rerum diurnariorum apud Ludovicum Erhard cancellarium foederalem erat. Anno 1969 curator commercii cum diurnariis Olympicorum certaminum Monachio in annum 1972 decretorum fuit. Anno 1972 iterum diurnarius liber laboravit. 

Familia
Klein maritus erat atque tres liberos habuit.

Cursus honorum
Klein ab anno 1972 sodalis CSU et ab anno 1976 ad usque mortem legatus Dieta Foederalis Germaniae fuit. 12 Martii 1987 Helimutus Kohl cancellarius foederalis eum Administrum Foederalem Collaborationis Oeconomicae nominavit. 21 Aprilis 1989 Klein Administer Foederalis Officiorum Praecipuorum et praeses mgistratus foederalis ad publicum certiorem faciendum factus est. 20 Decembris 1990 praeses vicarius Dietae Foederalis Germaniae creatus est atque usque ad mortem mansit. 

 Notae 

Nexus externi
 Curriculum vitae in pagina Dietae Foederalis Germaniae

Categoria:Nati 1931
Categoria:Alumni Universitatis Leicestriensis
Categoria:Legati Dietae Foederalis Germaniae
Categoria:Administri Foederales Collaborationis Oeconomicae
Categoria:Administri Foederales Officiorum Praecipuorum
Categoria:Mortui 1996